Rajaimme vartijoille
Te urheat rajaimme vartijat,
 tämän raatajain vallan suoja.
 Tervehdys teille, te uljahat,
 te rauhamme rautainen luoja.

 On silmänne valppaana ainiaan,
 vaikka vihojen vihurit uhkaa.
 Hei, kiväärit kouraan kun tarvitaan,
 jo maalihin tulta se suhkaa.

 Jos jollekin vieras kielemme lie,
 niin aate on yksi ja yksi on tie.
 Sen puolesta, toverit, kannatte kalpaa,
 ja suojaatte rauhaisten rajaimme salpaa.

 Vihan jos liekit taas lieskuvat
 ja vainojen päivät saavat,
 niin yhdessä kanssanne nousevat
 taas raatajajoukkojen laavat.

1931

Einari Leino